open-index/open-wikipedia-markdown huggingface dataset:
Aurora (nimi)

**Aurora** on naisen etunimi, joka johtuu latinan aamuruskoa tarkoittavasta sanasta *aurora*. 

Suomessa nimi Aurora on Digi- ja väestötietoviraston tietojen mukaan annettu maaliskuuhun 2025 mennessä 28&nbsp;170 naiselle, joista enemmistö on 2000-luvulla syntyneitä. Auroran nimipäivä on 10. maaliskuuta. 

## Tunnettuja Auroria
* Aurora, oik. *Laura Julku* (s. 1985), suomalainen reggae- ja poplaulaja
* Aurora Aksnes (s. 1996), norjalainen laulaja, lauluntekijä ja musiikkituottaja
* Aurora Arvelo (s. 2003), suomalainen rytminen voimistelija
* Aurora Aspegren (1844–1911), suomalainen näyttelijä
* Aurora Frantsila (s. 2004), suomalainen pesäpalloilija
* Aurora Galli (s. 1996), italialainen jalkapalloilija
* Aurora Harila (s. 2003), suomalainen jalkapalloilija
* Aurora Fredrika Järnefelt (1800–1866), Järnefeltin suvun ”isoäiti”
* Aurora Karamzin (1808–1902), suomalainen diakoniatyön uranuurtaja
* Aurora von Königsmarck (1662–1728), saksalainen kreivitär, Saksin vaaliruhtinas August II:n rakastajatar
* Aurora Lemma (s. 1991), suomalainen lääkäri, toimittaja ja kolumnisti
* Aurora Florentina Magnusson, ”Helga de la Brache” (1817–1885), ruotsalainen huijari
* Aurora Marthens (s. 1992), suomalainen oopperalaulaja
* Aurora Mikalsen (s. 1996), norjalainen jalkapalloilija
* Aurora Mira (1863–1939), chileläinen taidemaalari
* Aurora von Qvanten (1816–1907), ruotsalainen kirjailija ja kääntäjä
* Aurora Reinhard (s. 1975), suomalainen kuvataiteilija
* Aurora Rämö (s. 1987), suomalainen toimittaja

## Kuvitteellisia Auroria

* Aurora oli Prinsessa Ruususen nimi Walt Disneyn elokuvan mukaan, tai hänen tyttärensä nimi Charles Perrault'n versiossa sadusta
* Aurora, Marvel Comicsin sarjakuvahahmo
* Aurora Sinistra, Tylypahkan tähtitieteen opettaja J. K. Rowlingin  Harry Potter -kirjasarjassa.

## Lähteet
Suomen luterilainen tunnustuskirkko

**Suomen luterilainen tunnustuskirkko** (SLT) on 23. elokuuta 2004 rekisteröity uskonnollinen yhdyskunta. Yhdyskunnan perustamiskirja on allekirjoitettu 12. heinäkuuta 2002 Porvoossa. Kirkkoon kuuluu kaksi seurakuntaa,  jotka sijaitsevat Helsingissä ja Haukiputaalla. Teologinen koulutus tapahtuu neljässä seminaarissa, jotka sijaitsevat Ljungbyssä Ruotsissa, Leipzigissa Saksassa sekä Milwaukeessa Yhdysvalloissa ja Manitobassa Kanadassa. Kirkon johtaja Suomessa on pastori Juhani Viitala. Kirkko kuuluu jäsenenä vuonna 1993 Oberwerissä Saksassa perustettuun järjestöön Confessional Evangelical Lutheran Conference (CELC). Jäseniä maailmalla on 450&nbsp;000. CELC:in sääntöjen mukainen jäsenyyden edellytyksenä on oppineuvotteluissa todettu yksi ja sama luterilainen usko, oppi ja pelastus. Yhteisöllä oli Suomessa 25 jäsentä vuonna 2007. 

## Tunnustusperusta

SLT tunnustautuu kaikkiin luterilaisen kirkon tunnustuskirjoihin, jotka koottiin vuoden 1580 Yksimielisyyden kirjaan, koska ne ovat kaikilta osin yhdenmukaiset Raamatun opin kanssa. SLT uskoo, opettaa ja tunnustaa, että Raamattu on Jumalan sana ja siksi se on kaikilta osin luotettava ja erehtymätön. Se on ainoa normi, sääntö ja ohje uskon, opin ja elämän asioissa. SLT:n kanta naispappeuteen on kielteinen, sillä kirkon tunnustuksen mukaan Jumala ei ole tarkoittanut saarnavirkaa naisille. Mitään muita vanhempia tai uudempia kirjoituksia ei saa nostaa pyhän Raamatun rinnalle, vaan niiden on alistuttava sen alle. Tällaiset kirjoitukset ovat ainoastaan todistajia siitä, kuinka profeetaallinen ja apostolinen oppi on säilytetty apostolisen ajan jälkeen. SLT uskoo Raamatun opetuksen mukaiseen vanhurskauttamisoppiin. Raamatun mukaan ihminen pelastuu yksin uskon kautta evankeliumin lupaamaan syntien anteeksiantamukseen ja iankaikkiseen elämään. Laki ohjaa uskovaa Jumalan tahdon mukaiseen elämään. Tällä perusteella kirkko kutsuu evankeliumin omistamiseen ja yhteyteensä kaikkia, jotka ajassamme elävät vailla turvallista hengellistä kotia ja alttaria, sekavien oppien ja epäkristillisen etiikan tuulissa.

## Katso myös
* Luettelo Suomen luterilaisista seurakunnista

## Lähteet

## Aiheesta muualla
* Suomen Luterilainen Tunnustuskirkko
* Confessional Evangelical Lutheran Conference
Paavo Prokkonen

**Pavel Stepanovitš (Paavo) Prokkonen** (; 16. heinäkuuta 1909 Porajärvi – 18. heinäkuuta 1979 Petroskoi) oli karjalainen ja neuvostoliittolainen poliitikko, joka toimi Karjalais-suomalaisen sosialistisen neuvostotasavallan ministerineuvoston  puheenjohtajana (pääministeri) 1940–1947 ja 1950–1956 sekä Karjalan autonomisen sosialistisen neuvostotasavallan korkeimman neuvoston puhemiehistön puheenjohtajana (presidentti) 1956–1979.

Neuvostoliiton politiikassa hänet tunnettiin Pavel Stepanovitš Prokkosena, mutta hän suomensi etunimensä Suomen kansanhallituksen julistukseen ja tunnetaan täten suomalaisessa historiankirjoituksessa yleensä Paavo Prokkosena. Alkuperäistä sukuaan hän oli Prokofjev.

## Elämä
Prokkonen syntyi köyhään karjalaiseen maanviljelijäperheeseen Klyyssinvaaran kylässä Porajärvellä, joka kuului Aunuksen Karjalan Poventsan kihlakuntaan.

Vuonna 1927 Prokkonen valittiin paikallisen maalaisneuvoston maanviljelijöiden yleisavun jaoston sihteeriksi. Hän liittyi Neuvostoliiton kommunistiseen puolueeseen 1930. Vuonna 1931 hänet nimitettiin maalaisneuvoston puheenjohtajaksi. Vuodesta 1934 lähtien Prokkonen toimi Karjalan autonomisen sosialistisen neuvostotasavallan Aunuksen paikallisneuvostossa erilaisissa asemissa, nousten lopulta Aunuksen alueen neuvoston puheenjohtajaksi 1937. Karjalan ASNT:n kansankomissaarien neuvoston varapuheenjohtajaksi hänet valittiin vuonna 1938, missä hän toimi toisen maailmansodan syttymiseen saakka.

### Merkittävät asemat
Talvisodan sytyttyä Suomen kansantasavalta julistettiin Otto Wille Kuusisen johdolla perustetuksi 1. joulukuuta 1939. Karjalan asiain ministerinä toimiessaan Paavo Prokkonen oli ainoa Suomen suuriruhtinaskunnan ulkopuolella syntynyt ja karjalainen ministeri niin kutsutussa Terijoen hallituksessa. Talvisodan päätyttyä ja kansantasavallan sulauduttua Karjalais-suomalaiseen sosialistiseen neuvostotasavaltaan Paavo Prokkonen nimitettiin uuden neuvostotasavallan ensimmäiseksi pääministeriksi, kansankomissaarien neuvoston puheenjohtajaksi. Hän astui samaan virkaan uudelleen vuonna 1950, jolloin sen nimi oli muutettu ministerineuvoston puheenjohtajuudeksi. Hän toimi siinä vuoteen 1956, eli siihen saakka kun Karjalais-suomalainen neuvostotasavallan alennettiin autonomiseksi neuvostotasavallaksi. Tällöin hänet ylennettiin autonomisen sosialistisen neuvostotasavallan päämieheksi, korkeimman neuvoston puhemiehistön puheenjohtajaksi. Hän toimi virassa kuolemaansa asti eli vuoteen 1979.

Prokkonen oli myös puoluekongressin valitsemana Neuvostoliiton kommunistisen puolueen valvontakomitean () jäsen vuosina 1952–1961.

## Kunnianosoitukset

Paavo Prokkonen on palkittu kahdella Leninin kunniamerkillä, yhdellä toisen luokan isänmaallisen sodan kunniamerkillä ja kahdella Punaisen lipun kunniamerkillä.

Petroskoin kaupunki pystytti Prokkoselle muistolaatan Kirovinkadun talon numero 24 seinälle tämän syntymän satavuotispäivän kunniaksi vuonna 2009. Laatan paljasti Karjalan tasavallan päämies Sergei Katanandov.

## Teokset
**Героизм народа в дни воины: Воспоминания*, Karjalan kustannusliike, Petroskoi 1974. D811.5 .P73 1974. 

## Lähteet
* 
* 

### Viitteet
Bussipysäkki

**Bussipysäkki** (*Bus Stop*, myös *The Wrong Kind of Girl*) on yhdysvaltalainen elokuva vuodelta 1956. Elokuvan on ohjannut Joshua Logan, ja sen pääosissa näyttelivät Marilyn Monroe ja Don Murray. Muissa rooleissa ovat mukana muun muassa Arthur O'Connell, Betty Field, Eileen Heckart, Robert Bray ja Hope Lange. Elokuvan tuotantoyhtiö on Fox, ja sen ensi-ilta oli 31. elokuuta 1956.

Toisin kuin useimmat Marilyn Monroen elokuvat, *Bussipysäkki* ei ole sen paremmin täysiverinen komedia kuin musikaalikaan, vaan pikemminkin draamaelokuva. Monroe laulaa siinä kuitenkin yhden laulun, "That Old Black Magic" (sävellys Harold Arlen, sanat Johnny Mercer).

*Bussipysäkki* perustuu kahteen William Motter Ingen näytelmään, *People in the Wind* ja *Bus Stop*.

## Juoni
Beau-niminen cowboy (Don Murray) ja hänen ystävänsä Virgil (Arthur O’Connell) matkustavat bussilla Phoenixin Montanasta Arizonaan osallistuakseen siellä pidettävään rodeoon. Samalla Beau toivoo löytävänsä oman ”enkelinsä”. 

Arizonassa kokematon Beau rakastuu kahvilalaulaja Chérieen (Marilyn Monroe) tämän laulaessa kappaleen ”That Old Black Magic”. Beau päättää viedä Chérien mukanaan Montanaan ja aikoo naida tämän seuraavana päivänä, mutta Chérie kuitenkin pakenee. Chérie nimittäin toivoo pääsevänsä Hollywoodiin, jossa hänen kykynsä huomattaisiin. Beau kuitenkin löytää Chérien ja pakottaa tämän nousemaan Montanan bussiin. 

Matkalla bussi pysähtyy Grace’s Diner -nimiseen ruokapaikkaan, sillä Montanaan vievä tie on peittynyt lumeen. Muut matkustajat ovat saaneet tietää, että Beau on siepannut Chérien ja kiusaa tätä. Miehet nujertavat Beaun, kunnes tämä lupaa jättää Chérien rauhaan. Kun Montanaan vievä tie on aurattu, katuva Beau, joka sai bussikuskilta edellisiltana selkäsaunan, pyytää anteeksi karkeaa käytöstään ja on valmis lähtemään kotiin ilman Chérietä. Chérie antaa Beaulle anteeksi, ja huomattuaan, että Beaulla on myös mukavampi puoli, hän päättää lähteä tämän mukaan.

## Arviot
Erään televisioesityksen yhteydessä esitetyn arvion mukaan elokuva on katsojasta riippuen paikoin hauska tai vain pitkästyttävä. Sen loppuratkaisu pönkittää arvoja ajan hengessä.

*[[The New York Times]]in* kriitikot valitsivat *Bussipysäkin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Palkintoehdokkuudet
*Oscar-palkinto paras miessivuosanäyttelijä - Don Murray
*Golden Globe paras elokuvanäyttelijä komediassa tai musikaalissa - Marilyn Monroe
*Golden Globe paras elokuva - komedia tai musikaali
*BAFTA lupaavin tulokas - Don Murray
*DGA merkittävästä elokuvaohjauksesta - Joshua Logan

## Lähteet

## Aiheesta muualla
*
Linja-autoasema

**Linja-autoasema** on kaupungissa tai taajamassa sijaitseva linja-autoliikenteen, erityisesti kauko- ja pikavuoroliikenteen solmukohta. Linja-autoasema voi olla pelkistetty sijaitseva terminaali pelkkine lähtö- ja saapumislaitureineen, toisinaan on asiaan varattu sisätilat odotusta varten.

Linja-autoasemat sijaitsevat yleensä liikenteellisesti merkittävällä paikalla, josta on vaivaton vaihtoyhteys juniin, metroon, raitiovaunuihin, laivoihin tai lentokoneisiin.

Euroopan suurin linja-autoasema on Helsingin linja-autoasema kauppakeskus Kamppi Helsinki:n yhteydessä, joka valmistui vuonna 2006. Se maksoi sata miljoonaa euroa, ja sen suunnittelu ja rakentaminen kestivät kolme vuotta. Sen pinta-ala on 25&nbsp;000 neliömetriä, ja se on Suomen vilkkain linja-autoasema. Päivittäin Kampin keskuksesta lähtee 700 linja-autoa ja noin 170&nbsp;000 matkustajaa.

## Katso myös
*Linja-autopysäkki

## Lähteet

## Aiheesta muualla

*Kampin keskuksen www-sivut
Formula 1 -kausi 1969

**Formula 1 -kausi 1969** oli 20. Formula 1 -kausi. Se alkoi 1. maaliskuuta ja päättyi 19. lokakuuta 1969 11:n kilpailun jälkeen. Kuljettajien mestaruuden voitti Jackie Stewart, ja valmistajien mestaruuden Matra.

Gerhard Mitter kuoli Formula 1- ja Formula 2 -autoilla ajetussa Saksan osakilpailussa.

## Säännöt lyhyesti
* Pistelaskujärjestelmä: 9, 6, 4, 3, 2, 1
* Vain kuuden ensimmäisen kilpailun viisi parasta sijoitusta ja kauden viidestä viimeisestä neljä parasta sijoitusta laskettiin mukaan kuljettajien loppupisteisiin.
* Valmistajille annettiin pisteitä vain kunkin valmistajan parhaasta sijoituksesta per kilpailu.
* Auton vähimmäispaino: 500&nbsp;kg
* Vapaastihengittävien moottorien tilavuus  3 litraa ja turboahdettujen tilavuus 1,5 litraa.

## Kilpailut

## Kuljettajien lopullinen järjestys

## Valmistajien lopullinen järjestys

## Lähteet
Pietro Cavallini

**Pietro Cavallini** (n. 1250 – n. 1330) oli italialainen taidemaalari ja mosaiikkitaiteilija, joka vaikutti myöhäisellä keskiajalla. Hänen elämästään tunnetaan melko vähän. 

Cavallinin ensimmäinen merkittävä työ oli Basilica di San Paolo fuori le Mura -kirkon mosaiikit, jotka esittävät Vanhan ja Uuden Testamentin tarinoita. Ne kuitenkin tuhoutuivat tulipalossa 1823. Cavallinin tunnetuin teos on *[[Viimeinen tuomio]]* (v. 1293) Santa Cecilia in Trastevere -kirkossa Roomassa.

Vuodesta 1308 Cavallini työskenteli Napolissa Kaarle II:n hovissa. Roomaan Cavallini palasi vuonna 1325 muutama vuosi ennen kuolemaansa.

## Lähteet

## Aiheesta muualla
Vektorikenttä

**Vektorikentällä** tarkoitetaan matematiikassa rakennelmaa, joka liittää vektorin jokaiseen pisteeseen euklidisessa avaruudessa. Fysiikassa vektorikenttiä käytetään kuvaamaan voimakenttiä. Vektorit esittävät esimerkiksi nopeutta ja sen muutosta kentän eri kohdissa tai voiman suuntaa. Näistä yleisempinä magneetti- ja gravitaatiokentät.

## Määritelmä
Olkoon ***F*** avoimen joukon U\subset \mathbb{R}^{n} funktio, joka liittää vektorin *v(x)* jokaiseen pisteeseen x\in U.  Toisin sanoen ***F*** on funktio avaruudesta \mathbb{R}^{n} avaruuteen \mathbb{R}^{n}.

Yleisesti funktiota ***F*** merkitään seuraavasti:


F(x,y)=P(x,y)i+Q(x,y)j


F(x,y,z)=P(x,y,z)i+Q(x,y,z)j+R(x,y,z)k


riippuen siitä, ollaanko kaksi- vai kolmiulotteisessa avaruudessa. Funktioita ***P***,***Q*** ja ***R*** kutsutaan skalaarifunktioiksi.

## Historiaa
Vektorikentät nousivat esiin alkujaan 1800-luvun fyysikoiden keskuudessa varsinkin magnetismin yhteydessä. Vektorikentät formalisoi Michael Faraday, jonka mielestä itse kenttä tulisi olla tutkimuksen kohteena, kun tutkitaan voimia. Magneettikentän lisäksi Faraday mallinsi vektorikentiksi sähkö- ja valokentän.

## Esimerkkejä
Tarkastellaan vektorikenttää F(x,y)=-yi+xj tasossa. Jotta voisimme mallintaa kentän, on meidän saatava arvoja funktiosta F. Lasketaan arvot funktiolle tason eri pisteissä ja tarkastellaan tilannetta normaalissa xy-koordinaatistossa.

F\left(\frac{1}{2}, \frac{1}{2}\right) = -\frac{1}{2}i+\frac{1}{2}j

F\left(\frac{1}{2}, -\frac{1}{2}\right) = -\left(-\frac{1}{2}\right)i+\frac{1}{2}j = \frac{1}{2}i+\frac{1}{2}j

F\left(\frac{3}{2},\frac{1}{4}\right)=-\frac{1}{4}i+\frac{3}{2}j

Tämä kertoo meille, että pisteeseen \left(\frac{1}{2},\frac{1}{2}\right) sijoitamme vektorin -\frac{1}{2}i+\frac{1}{2}j, pisteeseen \left(\frac{1}{2},-\frac{1}{2}\right) vektorin \frac{1}{2}i+\frac{1}{2}j ja pisteeseen \left(\frac{3}{2},\frac{1}{4}\right) vektorin -\frac{1}{4}i+\frac{3}{2}j. Voimme jatkaa tätä vektoreiden etsimistä useammassa pisteessä ja saamme mallinnettua artikkelin kuvan kaltaisen vektorikentän.

## Katso myös
* Konservatiivinen kenttä
* Kenttäviiva
* Ekvipotentiaali

## Lähteet
* Martio, Olli: Vektorianalyysi. Helsinki: Limes ry, 2004.
* Pauls Online Notes : Calculus III – Vector Fields
* Ruohonen, Keijo: Vektorikentät , Tampereen teknillinen yliopisto, 2011

## Kirjallisuutta
*
K12LTSP

**K12LTSP** on GNU/Linux-käyttöjärjestelmän jakelupaketti, joka pohjautuu CentOS-jakeluun. Siihen on esiasennettu Linux Terminal Server Project eli LTSP, joka on kevytpääte-ratkaisun mahdollistava laajennuspaketti. K12LTSP on tarkoitettu koulujen käyttöön.

K12LTSP avulla voi melko helposti päivittää atk-luokan vanhat tietokoneet uuden veroisiksi yhden uuden tietokoneen hinnalla. Vanhat tietokoneet toimivat päätteinä, jotka käynnistävät itsensä lähiverkosta ja käyttävät ohjelmien suorittamiseen palvelinkoneen resursseja.

Yhdysvalloissa K12LTSP on levinnyt laajalti koulujen keskuudessa. K12LTSP onkin saanut alkunsa sikäläisestä *Linux Kouluissa* -projektista (K-12 viittaa Yhdysvaltojen koulujärjestelmän kaikkiin oppiluokkiin).

## Katso myös
*Linux Terminal Server Project

## Aiheesta muualla
*K12Linux Project
*Suomalaisen "Linux kouluissa"-projektin sivusto
Robert Esche

**Robert Esche** (s. 22. tammikuuta 1978 Whitesboro, New York) on yhdysvaltalainen entinen jääkiekkomaalivahti.

## Ura
Esche aloitti ammattilaisuransa Phoenix Coyotesin organisaatiossa, josta hänet myytiin Philadelphia Flyersiin vaihdossa Michal Handzušiin ja Brian Boucheriin. Hän nousi Philadelphian ykkösmaalivahdiksi ja johdatti joukkueen konferenssin finaaliin, mutta Tampa Bay Lightning vei kuitenkin voiton.

Kaudeksi 2007–2008 Esche ei saanut sopimusta NHL:stä, joten hän siirtyi Venäjän jääkiekon superliigaan. Hän pelasi kaudella 2007–2008 Ak Bars Kazanissa, josta siirtyi seuraavaksi kaudeksi SKA Pietariin. KHL:ksi muuttuneessa liigassa hänet valittiin kaudella 2008–2009 pelaamaan KHL:n tähdistöpeliin. Vielä seuraavan kauden hän edusti Pietaria, mutta siirtyi kaudeksi 2010–2011 Dinamo Minskiin. Esche pelasi kauden Minskissä ja siirtyi kesällä 2011 Sveitsin pääsarjassa pelaavaan SCL Tigersiin.

Esche on pelannut usein Yhdysvaltain jääkiekkomaajoukkueessa: vuonna 1998 nuorten MM-kisoissa sekä vuosina 2000, 2001, 2008 ja 2009 MM-kisoissa. Hän edusti Yhdysvaltoja myös Jääkiekon maailmancupissa 2004 ja talviolympialaisissa 2006.

Peliuransa jälkeen Esche on toiminut AHL-joukkue Utica Cometsin presidenttinä vuodesta 2013 lähtien.

## Palkinnot
* 2002–2003: William M. Jennings Trophy (Roman Čechmánekin, Martin Brodeurin kanssa)
* 2002–2003: Yanick Dupre Memorial
* 2003–2004: Pelle Lindbergh Memorial

## Lähteet
Matchbox

**Matchbox** on tavaramerkki, jonka tällä hetkellä omistaa Mattel. Matchbox-tuotteet ovat leikkiautoja, joita myös keräillään. Tulitikkurasiaa tarkoittavan nimensä Matchbox-lelut saivat, koska alkuperäiset tuotteet laitettiin tulitikkurasian kokoisiin ja näköisiin laatikoihin (sanaa käytettiin englannin kielessä johonkin aikaan kaikista leluautoista). 1970-luvulla pakkaukset muuttuivat nykyisen tyylisiksi. 

Matchboxin valmistamat leluautot ovat pienoismalleja oikeista suunnilleen mittakaavassa 1:64.

Matchboxin lanseeranneen yhtiön perustivat vuonna 1947 Leslie Smith ja Rodney Smith, jotka samasta sukunimestä huolimatta eivät olleet veljeksiä vaan sotakavereita. He käyttivät sodasta palattuaan saamansa kuudensadan punnan sopeutumisrahat metallivalukoneisiin. Yrityksen nimeksi tuli Lesney, joka juontuu miesten etunimistä (**Les**lie, Rod**ney**). Rodney Smith muutti pian Australiaan, mutta hänen tilalleen tuli Jack Odell.

Yritys kasvoi voimakkaasti. Se vietiin pörssiin vuonna 1960, ja yrityksen arvo vuonna 1968 oli kolmasosa oikeassa autoteollisuudessa toimivan British Leyland -yhtiön arvosta. Kiinalaisten tuottajien kilpailu, öljykriisi ja inflaatio koituivat turmioksi. Vuonna 1982 yhtiö ajautui konkurssiin ja Matchbox-tuotemerkki sekä yhtiön muotit ja muu omaisuus myytiin. Matchbox tuotemerkin omistus siirtyi amerikkalaiselle leluvalmistajalle Mattelille vuonna 1997, Mattelin ostaessa tavaramerkin omistaneen Tyco Toys -yrityksen.

## Lähteet
Alexander Pollock

**Alexander Pollock** (tunnetaan myös nimillä **Alex Pollock** tai **Alexander Pollocks**) on kanadalainen näyttelijä, joka on syntynyt Brittiläisessä Kolumbiassa. Hänen roolinsa ovat kuitenkin suurimmaksi osaksi olleet yhdysvaltalaisissa elokuvissa.

## Filmografia

* 1996 Big Bully - Corky Bigger
* 1996 The Angel of Pennsylvania Avenue - Jack Feagan
* 1997 Siskopuoli - Brian Harrison
* 1997 Äärirajoilla - Poika
* 1997 Yön valossa - Bobby
* 1997 Cloned - Timmy
* 1998 Elämän karikot - Brat
* 1999 Hayley Wagner, Star - Seth
* 1999 Resurrection - Hollis
* 1999 Fatal Error - Grandson
* 1999 The Crow: Stairway to Heaven - Jason Vincennes
* 2000 They Nest – paholaisen pesä - Henry S. Crump
* 2001 Replicant – tappajan kopio - Nuori Garrotte
* 2001 Kuin kissat ja koirat - Scotty Brody
* 2002 Video Voyeur: The Susan Wilson Story - Orin Wilson
* 2002 Taken - Edward Watkins Jr.
* 2002 Mutta mitä tapahtui joulupukille 2 - Richie
* 2003 A Wrinkle in Time - Eric O’Keefe
* 2005 Kouluelämää - Clyde
Jenny Shimizu

**Jenny Lynn Shimizu** (s. 16. kesäkuuta 1967 San José, Kalifornia) on japanilais-yhdysvaltalainen malli ja näyttelijä, joka tunnetaan parhaiten Calvin Kleinin mainoksesta ”CK One” ja väitetyistä lesbosuhteistaan näyttelijä Angelina Jolien ja laulaja Madonnan kanssa. Shimizu itse on jopa kertonut olleensa seksisuhteissa sekä Jolieen että Madonnaan samaan aikaan.

Shimizu on esiintynyt esimerkiksi Madonnan musiikkivideoissa. Hän on esiintynyt myös Jean-Paul Gaultierin, Anna Suin ja Gianni Versacen mainoskampanjoissa.

Vuonna 2005 Shimizu voitti homoseksuaalien julkaiseman *The Pink Paper* -lehden ”Seksikkäin nainen” -äänestyksen, päihittäen muun muassa Angelina Jolien ja Kylie Minoguen.

## Filmografia
* Foxfire (1996)
* The New Women (2001)
* Itty Bitty Titty Committee (2007)

## Lähteet

## Aiheesta muualla
*
Oulu (täsmennyssivu)

**Oulu** voi viitata seuraaviin:

* Oulu, Suomen kaupunki
* Oulu, Wisconsinissa Yhdysvalloissa sijaitseva kylä
* Oulu, entinen FSN *Kustaanmiekka*, moottorialus
* Oulu II, höyryhinaaja joka katosi Hailuodon ja Kalajoen välillä marraskuussa 1943
* Ohjusvene Oulu, entinen Suomen merivoimien ohjusvene, nykyisin Kroatian laivaston käytössä
* Oulu 1, Oulu 2 ja Oulu 3, Oulun satamaan johtavan laivaväylän majakat
* Oulu Oy, Oulussa selluloosaa tuottanut teollisuusyritys, nykyisin osa Stora-Ensoa
* Oulu-lehti, Oulussa ilmestynyt paikallislehti
* AC Oulu, oululainen Ykkösessä pelaava jalkapalloseura
* 1512 Oulu, asteroidi

## Katso myös
* Oulujoki
* Oulujärvi
David Keith

**David Keith** (s. 8. toukokuuta 1954 Knoxville, Tennessee) on yhdysvaltalainen näyttelijä ja ohjaaja.

## Osittainen filmografia
* *[[Upseeri ja herrasmies]]* (1982)
* *[[Vaikene tai kuole]]* (1983)
* *[[Tulessa syntynyt]]* (1984)
* *[[White of the Eye]]* (1987)
* *[[Intiaani lipastossa]]* (1995)
* *[[Kunnian puolesta]]* (2000)
* *[[Vihollisen keskellä]]* (2001)
* *[[Carrie (vuoden 2002 elokuva)|Carrie]]* (2002)
* *[[Daredevil (elokuva)|Daredevil]]* (2003)

## Aiheesta muualla
*
Muonion Tunturi-Veikot

**Muonion Tunturi-Veikot** on muoniolainen urheiluseura, joka on merkitty yhdistysrekisteriin 3. helmikuuta 1947. Seuran edustamia urheilulajeja ovat hiihto ja suunnistus. Seuran puheenjohtajana toimii Matti Vuollo.

Muonion Tunturi-Veikot omisti aikoinaan hirsimajan Olostunturilla ja Miljoonatien varrella vuonna 1950 valmistuneen toimitalon, jossa oli sali, näyttämö ja pukusuojat. 1960-luvulla taloon rakennettiin lisäosa (keittiö ja narikka). Talo toimi muoniolaisten kokoontumis- ja huvipaikkana 1970-luvulle saakka, jolloin se vuokrattiin ammattikoulun käyttöön. 1980-luvulla talo toimi jonkin aikaa nuorisotilana, kunnes Muonion Tunturi-Veikot myi sen Rakennusliike Mäkikyrölle. Talo purettiin 2006.

## Lähteet
Jeff Probst

**Jeffrey Lee Probst** (s. 4. marraskuuta 1962 Wichita, Kansas) on yhdysvaltalainen televisiojuontaja, joka on tullut parhaiten tunnetuksi *[[Selviytyjät]]* -tositelevisiosarjasta. Probst voitti Emmy-palkinnon vuonna 2001. Ennen *Selviytyjät* -sarjaa Probst työskenteli toimittajana.
People-lehti valitsi Probstin yhdeksi maailman kauneimmaksi ihmiseksi vuonna 2001.

Probst syntyi Kansasissa, mutta kasvoi pääasiassa Washingtonissa. Lukiosta valmistuttuaan Probst lähti opiskelemaan Seattlen yliopistoon ja työskenteli muun muassa Boeing Motion Picture/Television studiossa tuottajana ja kertojana. 
Probst erosi vaimostaan Shelley Wrightista vuonna 2001. Pari ehti olla naimisissa 5 vuotta. 
Vapaa-ajallaan Probst on mukana *Elizabeth Glaser Pediatric Aids* -järjestön toiminnassa.
Vuonna 2005 Probst alkoi seurustella Julie Berryn kanssa, joka oli yksi *Selviytyjät: [[Vanuatu]]* -kilpailijoista. Vuonna 2008 Probst ilmoitti seurustelun päättyneen.

## Palkinnot
Probst on voittanut neljä peräkkäistä kertaa parhaan tosi-tv-juontajan Primetime Emmy -palkinnon vuosina 2008-2011.

## Aiheesta muualla
* Virallinen sivusto
* 
* CBS:n profiili Probstista
Altti

**Altti** on suomalainen miehen etunimi, Albert-nimen suomalainen mukaelma. Nimi on annettu huhutikuuhun 2025 mennessä 1&nbsp;676 miehelle sekä muutamalle naiselle. Nimi oli suosituimmillaan 1920–1950-luvuilla.

## Tunnettuja Altteja
* Altti Alarotu, *Jämin Janne* (1945–2005), seiväshyppääjä
* Altti Havas (1930–1966), runoilija
* Altti Holmroos (1945–2025), toimittaja ja kirjailija 
* Altti Järvinen (1889–1982), taiteilijaprofessori ja kuoronjohtaja
* Altti Kuusamo (s. 1951), taidehistorioitsija, semiootikko
* Altti Laiho (1939–2017), harmonikkataiteilija, Laiho Trion jäsen
* Altti Majava (1932–2022), Liberaalisen Kansanpuolueen puheenjohtaja 1997–2000
* Altti Mäkinen (s. 1987), jalkapallomaalivahti
* Altti Seikkula (1948–2011), maakuntaneuvos ja maakuntajohtaja
* Altti Uhlenius (s. 1976), muusikko ja säveltäjä
* Altti Veteläinen, metallimusiikin laulaja ja kitaristi

## Lähteet
Skywalker Ranch

**Skywalker Ranch** on elokuvaohjaaja ja -tuottaja George Lucasin työskentelytila Marinin piirikunnassa Kaliforniassa. Yleisöltä suljettu tila sijaitsee Lucas Valley Road'in varrella, joskaan tien nimellä ei ole mitään tekemistä George Lucasin kanssa. Tila on tullut maksamaan *[[Wall Street Journal]]* -lehden mukaan Lucasille yli 100 miljoonaa dollaria. Sillä on kokoa 19&nbsp;km², josta ainoastaan 60&nbsp;000&nbsp;m² kokoinen alue on hyödynnetty rakentamalla.

Tilalla on viini- ja hedelmätarhat, kasvimaa, eläintalli, ravintola, ulkouima-allas, kuntoilukeskus, Lake Ewok -tekojärvi ja vuorenrinteeltä havaintoasema, jossa on myös 300-paikkainen elokuvateatteri "The Stag" ja muita katseluhuoneita. Tilalle on sijoitettu myös Skywalker Sound -äänistudiot ja oma paloasema sekä päärakennukset.

## Lähteet
* 

### Viitteet

## Aiheesta muualla
*Tilalla vierailleen toimittajan kuvaus kierroksesta (eng) 
*Skywalker Ranchin kartta  (CLUI )
Josh Duhamel

**Joshua David ”Josh” Duhamel** (s. 14. marraskuuta 1972 Minot, Pohjois-Dakota) on yhdysvaltalainen näyttelijä ja entinen malli. Duhamel tunnetaan muun muassa televisiosarjasta *[[Las Vegas (televisiosarja)|Las Vegas]]* (2003–2008), jossa hän näytteli Danny McCoytä valvonta- ja turvatiimissä. 

Duhamel seurusteli useita vuosia malli Kristy Piercen kanssa. He kihlautuivat tammikuussa 2004, mutta erosivat saman vuoden aikana. Vuodesta 2004 Duhamel seurusteli laulaja Stacy ”Fergie” Fergusonin kanssa. Pari kihlautui joulukuussa 2007, avioitui tammikuussa 2009 ja erosi vuonna 2017. Heillä on vuonna 2013 syntynyt poika.

Syyskuussa 2022 Duhamel meni naimisiin Audra Marin kanssa ja syyskuussa 2023 he kertoivat instagramin välityksellä odottavansa esikoistaan. 

*[[People (lehti)|People]]*-lehti valitsi Duhamelin vuonna 2004 maailman 50 seksikkäimmän miehen joukkoon.  

Duhamelin harrastuksia ovat muun muassa koripallo, amerikkalainen jalkapallo, golf ja laskettelu.

## Filmografia
* *[[Dorian Grayn muotokuva (vuoden 2002 elokuva)|Dorian Grayn muotokuva]]* (2002)
* *[[Tähtitreffit]]* (*Win a Date with Tad Hamilton!*, 2004)
* *[[Turistas]]* (2006)
* *[[Transformers (elokuva)|Transformers]]* (2007)
* *[[Transformers: Kaatuneiden kosto]]* (2009)
* *[[Saman katon alla (elokuva)|Saman katon alla]]* (*Life As We Know It*, 2010)
* *[[When in Rome (elokuva)|When in Rome]]* (2010)
* *[[Ramona ja Beezus]]* (2010)
* *[[Transformers: Kuun pimeä puoli]]* (2011)
* *[[New Year’s Eve]]* (2011)
* *[[Safe Haven]]* (2013)
* *[[Transformers: Viimeinen ritari]]* (2017)

## Lähteet

## Aiheesta muualla
*
Suomalaistyttöjä Tukholmassa

**Suomalaistyttöjä Tukholmassa** on suomalainen elokuva vuodelta 1952. Elokuvan on ohjannut Roland af Hällström ja tuottanut Mauno Mäkelä. Sen ensi-ilta oli 4. huhtikuuta 1952 Helsingissä Rexissä ja Tuulensuussa.

Elokuva perustuu Kaarlo Nuorvalan ideaan. Suomalaiset osuvat järkytyksekseen ”ruotsalaismallisiin” homobileisiin. Ruotsin lehdistö esitti elokuvasta vastalauseensa. Elokuva sisältää tekoajankohtaansa nähden verraten rohkeita aiheita ja kohtauksia. Käsikirjoituksessa leikitellään ennakkoluuloilla, koska homoseksuaalisuus oli laillistettu Ruotsissa vuonna 1944, ja vaurasta länsinaapuria pidettiin muutenkin ”syntisenä”.
__NOTOC__
## Juoni
Elokuvan juoni perustuu moraaliseen opetukseen ja pyrkii varoittamaan liiasta hyväuskoisuudesta. Kolme suomalaistyttöä, joita nailonit ja banaanit houkuttelevat, matkustaa Tukholmaan työnhakuun. Matkalla he tutustuvat Olaviin, joka opiskelee eläinlääkäriksi. Monet muut heidän tapaamansa henkilöt osoittautuvat vähemmän luotettaviksi.

## Näyttelijät

## Vastaanotto
Elokuvaa on pidetty varhaisena suomalaisena eksploitaatioelokuvana, ja sitä on arvosteltu homofobiasta ja Ruotsiin kohdistuvista ennakkoluuloista.

## Lähteet

## Aiheesta muualla
*Suomalaistyttöjä Tukholmassa. Yle Areena.
Minot

**Minot** voi tarkoittaa ainakin seuraavia:

## Paikkakuntia
* Minot, Côte-d’Or, Ranska
* Minot, Maine, Yhdysvallat
* Minot, Massachusetts, Yhdysvallat
* Minot, Pohjois-Dakota, Yhdysvallat

## Henkilöitä
* George Richards Minot (1885–1950), yhdysvaltalainen professori, Nobelin lääketieteen palkinnon saaja
* Henry David Minot (1859–1890), yhdysvaltalainen lintutieteilijä ja rautatiealan yrittäjä
* Laurence Minot (n. 1300–1352), englantilainen runoilija
* Susan Minot (s. 1956), yhdysvaltalainen kirjailija

## Muita merkityksiä
* Minot Air Force Base, lentotukikohta
* Minot SkyRockets, koripallojoukkue
* Minot Why Nots, entinen baseballjoukkue
* Minot's Ledge Light, majakka Bostonin lähellä.
Df

**Df** tai **DF** tarkoittaa seuraavia:

* 
* 
* Diplomatarium Fennicum, Suomen keskiaikaisten asiakirjojen tietokanta
* 
* Tanskan kansanpuolue (Dansk Folkeparti), DF, tanskalainen puolue.
Vauhdittomien hyppyjen Suomen-mestaruuskilpailut

**Vauhdittomien hyppyjen Suomen-mestaruuskilpailut** järjestettiin vuosina 1909–1937. Ensimmäiset kilpailut käytiin 1909 Kaisaniemen kentällä yleisurheilun SM-kilpailuiden yhteydessä. Vuonna 1911 kisat järjestettiin Helsingin yliopiston voimistelusalissa. Vuodesta 1911 vuoteen 1932 kilpailut järjestettiin maaliskuun kolmas sunnuntai paria poikkeusta lukuun ottamatta.

1900-luvun alkupuolella urheilijoiden talviharjoittelu- ja kilpailumahdollisuudet olivat huonot ja tämän vuoksi vauhdittomia hyppyjä harjoiteltiin ja niissä kilpailtiin paljon. Kilpailupaikaksi riitti muun muassa koulujen salit, joissa tila ei riittänyt kunnolliseen vauhdinottoon, mutta vauhdittomia lajeja varten tilaa oli riittävästi.

Vuosina 1911–1914 kolmiloikassa hypättiin kolme tasajalkaloikkaa peräkkäin. Vuodesta 1915 lähtien lajia hypättiin tavallisella kolmiloikkatyylillä.
 
## Mitalistit

## Katso myös
* Vauhditon korkeushyppy
* Vauhditon pituushyppy
* Vauhditon kolmiloikka

## Lähteet
*
Charles Carroll

**Charles Carroll** (eng. **Charles Carroll of Carrollton**) (19. syyskuuta 1737 – 14. marraskuuta 1832)  oli yhdysvaltalainen lakimies ja poliitikko. Charles Carroll oli kotoisin Marylandin osavaltiosta. Charles Carroll  on yksi Yhdysvaltain itsenäisyysjulistuksen allekirjoittaneista. Charles Carroll oli ainoa katolilainen ja pisimpään elänyt itsenäisyysjulistuksen allekirjoittaja. Puoluejärjestelmän syntymisen jälkeen Carroll liittyi federalistiseen puolueeseen.

Carroll toimi siirtokuntien siirtokuntien kongressissa vuosina 1776-1778 ja oli merkittävässä asemassa siirtokuntien sodankäyntiä pohtineessa lautakunnassa. Carroll valittiin uudelleen siirtokuntien kongressiin vuonna 1780, mutta ei ottanut paikkaa vastaan. Siirtokuntien kongressin lisäksi Carroll toimi Marylandin osavaltionkongressissa vuosina 1777-1800 ja Marylandin edustajana Yhdysvaltain kongressissa vuodesta 1789 vuoteen 1792, jolloin toimiminen yhtä aikaa sekä osavaltion että Yhdysvaltain kongressissa kiellettiin. Carroll jätti politiikan vuonna 1800 ja vietti viimeiset vuosikymmenensä melko hiljaista elämää, jonka aikana hän tosin osallistui Baltimore & Ohio Railroad Company -rautatieyhtiön perustamiseen.

## Lähteet

## Aiheesta muualla
Dg

**Dg** tarkoittaa seuraavia:

* Belgian saksankielinen yhteisö, DG, saksankielisestä nimestä *Deutschsprachige Gemeinschaft Belgiens*, Belgian saksankielisen väestön muodostama yhteisö
* 
* Deutsche Grammophon, DG, saksalainen levy-yhtiö
* DG, DG Flugzeugbaun lentokonetyyppi
* diagnoosi, dg, taudinmääritelmä
* Dolce&Gabbana, D & G, italialainen muotitalo
* Lions-liiton piirikuvernööri, DG, englannin sanoista District Governor
* pääjohtaja, DG, englannin sanoista *director general*, ammatti
* pääosasto, DG, englannin sanasta *directorate-general*, Euroopan unionin osasto
* .
Paul Ambrossi

**Paul Vicente Ambrosi** (s. 14. lokakuuta 1980) on ecuadorilainen jalkapalloilija, joka edusti pitkään kotimaassaan LDU Quitoa. Hän oli pelipaikaltaan puolustaja, mutta pelasi myös laiturina. 

Seurassaan LDU Quitossa Ambrossi on ollut mukana voittamassa kahta Ecuadorin liigamestaruutta. Ecuadorin maajoukkuetta hän on edustanut 25 kertaa ja hän oli mukana vuoden MM-kilpailuissa 2006 mutta pääsi pelaamaan vain alkulohkon viimeisen ottelun Ecuadorin varmistettua jatkopaikkansa jo ennen sitä.

## Lähteet
William Ellery

**William Ellery** (22. joulukuuta 1727 Newport, Rhode Island – 15. helmikuuta 1820 Newport, Rhode Island) oli yhdysvaltalainen lakimies ja poliitikko. Hän oli yksi Yhdysvaltain itsenäisyysjulistuksen allekirjoittaneista. Ellery edusti Rhode Islandia ja oli yksi seitsemästätoista allekirjoittaneesta vapaamuurarista.

William Ellery syntyi Newportin kaupungissa Rhode Islandilla. Hän opiskeli Harvard Collegessa, josta hän valmistui vuonna 1747. Ellery sai lakimiehenoikeuden vuonna 1770. Vuonna 1785 hänestä tuli Rhode Islandin korkeimman oikeuden tuomari.

## Lähteet

## Aiheesta muualla
*ELLERY, William, (1727 - 1820)
Pelto-orvokki

**Pelto-orvokki** (*Viola arvensis*) on vaaleakukkainen rikkaruohona kasvava orvokki. Suomen 13 orvokkilajista vain pelto-orvokki ja keto-orvokki ovat yksivuotisia. Kasvi on Suomessa muinaistulokas.

## Ulkonäkö ja koko

Pelto-orvokki kasvaa 5–20 cm korkeaksi. Sen kukat ovat valkoiset tai vaalean keltaiset ja niiden keskellä on mustat juovat. Varsi on rento, melkein köynnöstävä. Lehdet ovat hammaslaitaiset.  Pelto-orvokki muistuttaa paljon keto-orvokkia (*Viola tricolor*).

## Levinneisyys

Pelto-orvokki kasvaa yleisenä Keski- ja Etelä-Suomessa ja koko Euroopassa siitä etelään. Harvinaisempana sitä tavataan myös Pohjois-Suomessa sekä Pohjois-Amerikassa, missä se on viljelykasvien mukana tullut rikkakasvi.

## Lähteet

## Aiheesta muualla
* 
*Pinkka, Lajintuntemuksen oppimisympäristö: Pelto-orvokki (''Viola arvensis'')
*Luontoportti: Pelto-orvokki (''Viola arvensis'')
*Valokki - nettikasvio: Pelto-orvokki (''Viola arvensis'')
*ITIS: ''Viola arvensis'' 
*United States Department of Agriculture (USDA): ''Viola arvensis'' 
*Flora of China: ''Viola arvensis''
Johan Norberg

**Johan Norberg** (s. 27. elokuuta 1973) on ruotsalainen kirjailija, dokumentaristi ja aate- ja taloushistorioitsija, joka on keskittynyt taloudelliseen globalisaatioon ja yksilönvapauksiin. Hän on *[[Globaalin kapitalismin puolustus]]* -kirjan kirjoittaja. Hän on myös juontajana brittiläisen televisiokanava Channel 4:in tilaamassa dokumentissa *Globalisation is Good* joka perustuu Norbergin kirjaan.

Poliittisesti Norberg kuvailee itseään ”perinteiseksi eurooppalaiseksi liberaaliksi”. Muiden väitteiden ohella Norberg kirjoittaa, että hyvinvointivaltio vähentää ihmisten kollektiivista onnellisuutta koska se vie ihmisiltä mahdollisuuden ohjata ja ottaa vastuuta elämästään.

Johan Norberg syntyi Tukholmassa ja kasvoi Hässelbyssä. Hän on entisen Ruotsin kansallisarkiston hoitajan Erik Norbergin ja Birgitta Norbergin poika. Hänen poliittinen aktiivisuutensa alkoi kun hän yhdessä kavereidensa kanssa voitti kouluvaalit omalla anarkistipuolueellaan. Hän hylkäsi pian anarkistiset näkemyksensä ja siirtyi liberalismin kannattajaksi, joka hänen mielestään ottaa vapauden vakavammin. Vuosina 1992–1999 Norberg opiskeli Tukholman yliopistossa filosofiaa, kirjallisuustiedettä ja politiikan tutkimusta. Opiskeluaikoinaan Norberg liittyi libertaristiseen / uusliberalistiseen Frihetsfronten-järjestöön. Hän oli järjestön lehden *Nyliberalen* päätoimittaja vuosina 1993–1997.

Vuonna 1997 Norbergiin otettiin yhteyttä ruotsalaisesta ajatushautomo Timbrosta joka pyysi Norbergiä kirjoittamaan kirjan ruotsalaisesta kirjailijasta Vilhelm Mobergista. Kirja *Motståndsmannen Vilhelm Moberg* myi hyvin ja sai aikaan ison Moberg-keskustelun. Tämän jälkeen häntä pyydettiin kirjoittamaan myös toinen kirja Ruotsin liberalismin historiasta. Myös tästä *Den svenska liberalismens historia* -kirjasta tuli menestys ja Norberg sai vakituisen työpaikan Timbrolta. Heti aluksi hän toimi *Smedjan.com* -verkkojulkaisun vastaavan päätoimittajan apulaisena. Lokakuussa 1999 hän perusti verkkosivuston *Frihandel.nu* laittaakseen sinne materiaalia vapaakaupasta ja avoimista talouksista.

Vuonna 2005 Internetworldin lukijat äänestivät Norbergin blogin parhaaksi ruotsalaiseksi blogiksi.

## Teokset

* *Motståndsmannen Vilhelm Moberg*, 1997
* *Den svenska liberalismens historia*, 1998
* *Fullständiga rättigheter : ett försvar för de första 21 artiklarna i FN:s deklaration om de mänskliga rättigheterna*, 1999
* *Stat, individ och marknad : sex skolor i samtida samhällsfilosofi*, 2000
* *Global rättvisa är möjlig* (toinen tekijä: America Vera-Zavala), 2001
* *Frihetens klassiker* (julkaisija sekä toinen tekijä: Mattias Bengtsson), 2003
* *När människan skapade världen*, 2006
* *Ett annat Sverige är möjligt* (Toinen tekijä: America Vera-Zavala), 2006
* *En perfekt storm: Hur staten, kapitalet och du och jag sänkte världsekonomin*, 2009
* *Den eviga matchen om lyckan: Ett idéhistoriskt referat.*, 2009
* *Fragment och argument 1990-2010*, 2010

### Suomennetut teokset
* *Till världskapitalismens försvar* (

## Lähteet

## Aiheesta muualla
* JohanNorberg.net &ndash; Kotisivu ja blogi
* Globalisation is Good -dokumentti
Dv

**Dv** tarkoittaa seuraavia:

* 
* Dagblaðið Vísir, DV, islantilainen sanomalehti
* 
* Digital Video, DV, digitaalinen videon tallennusmuoto
* 
* 
* .

## Katso myös
Aihepiiriin liittyvät myös seuraavat:

* Dv12, VR:n vetokalustosarjan tunnus
* Dv15, VR:n vetokalustosarjan tunnus
* Dv16, VR:n vetokalustosarjan tunnus.
Dn

**Dn** tarkoittaa seuraavia:

* 
* Dagens Nyheter, DN, ruotsalainen sanomalehti
* Dagens Næringsliv, DN, norjalainen päivälehti
* 
* dn, yksi Jacobin elliptisistä funktioista
* DN-jääpursi, jäällä purjeen avulla liikkuva vene
* Dornier Do 17, Suomen ilmavoimien konetunnus DN, saksalainen pommituskone.
* Diameter Nominale  http://en.wikipedia.org/wiki/Nominal_Pipe_Size
Linux Terminal Server Project

**Linux Terminal Server Project** (LTSP) on Jim McQuillanin kehittämä ohjelmisto Linuxille, jonka avulla useampi ihminen voi käyttää yhtäaikaisesti samaa tietokonetta heikkotehoisempien päätekoneiden kautta. LTSP avaa jokaiselle kevytpäätteelle oman istunnon Linuxiin. Käyttäjän kannalta istunto vaikuttaa siltä kuin hän käyttäisi palvelinkonetta suoraan, sillä kaikki ohjelmat suoritetaan palvelimen resursseilla.

Päätekoneet käynnistyvät hakemalla lähiverkon kautta ohjelmiston palvelimelta, jolloin useiden kevyiden asiakaspäätteiden hallinta helpottuu.

LTSP:tä on käytetään erityisesti koulujen tietokonejärjestelmien ratkaisuissa sen tarjoamien etujen ansiosta. Myös  Ilmatieteen laitos on ottanut käyttöön kevytpääteratkaisun uudessa toimitalossaan Dynamicumissa.

LTSP sisältyy muiden muassa K12LTSP-, Skolelinux-, AbulÉdu-, Kubuntu- ja Edubuntu-jakelupaketteihin.

## LTSP:n edut itsenäisiin työasemiin verrattuna
* LTSP mahdollistaa vanhojen tietokoneiden käytön jatkamisen kevytpäätteinä.
* Kevytpäätteillä toteutetut ratkaisut (koulujen atk-luokat, kirjastojen haku- ja internetpäätteet yms.) ovat kustannuksiltaan edullisia laitteisto- ja ohjelmistomaksuissa saatavien säästöjen ansiosta.
* Kevytpäätteiksi valmistetaan nykyään myös tähän käyttöön tarkoitettuja uusia koneita, jotka ovat pienitehoisina edullisia.
* LTSP-kevytpäätteet ovat hiljaisia ja kestäviä, sillä ne eivät välttämättä tarvitse mitään liikkuvia osia, kuten levyasemia, kiintolevyä tai tuulettimia.
* Järjestelmän päivittäminen on helppoa, sillä muutokset tehdään vain kerran palvelimelle.
* Käyttäjällä on työskentelyyn käytettävästä päätteestä riippumatta omalla tunnuksellaan aina oma työpöytä ja omat tiedostot käytettävissä.

## Miten LTSP toimii
Kevytpääte voidaan käynnistää useilla eri tavoilla, muun muassa levykkeeltä, kiintolevyltä, USB-muistitikulta tai verkon yli (PXE, MBA, Etherboot, Netboot). Pääte lataa vain käyttöjärjestelmän ytimen, joka suorittaa komentoriviohjelman normaalin init-palvelun sijaan. Komentoriviohjelma käynnistää verkkoyhteyden ja lataa lopun käyttöjärjestelmästä verkon yli palvelimelta. Lopuksi käynnistetään X Window System, jolloin käyttäjä voi kirjautua sisään graafiseen istuntoon. Kaikki istunnossa käytetyt ohjelmat suoritetaan palvelimella, mutta näytetään päätekoneella. Päätekoneen oheislaitteet (äänikortti, tallennuslaitteet, tulostimet yms.) ovat kuitenkin käytettävissä.

## Laitteistovaatimukset
Palvelimen tehontarve riippuu täysin kevytpäätteiden lukumäärästä ja suoritettavista ohjelmista. Hyvän palvelimen kymmenelle kevytpäätteelle saa tehtyä hieman keskivertoa paremmasta työasemasta, johon on asennettu vähintään gigatavu keskusmuistia. Kevytpäätteen laitteistovaatimukset ovat vaatimattomat, kuten käy ilmi seuraavasta taulukosta.

## Katso myös
* K12LTSP
* Edubuntu
* Kubuntu

## Lähteet

## Aiheesta muualla
*LTSP:n virallinen kotisivu
*K12 Linux - K12LTSP
*Edubuntu sisältää muokatun version LTSP:stä
*Noormarkun yhteiskoulun ja Finpyyn koulun LTSP-projektin sivut 
*Ilmatieteen laitoksen työasemia uudistettiin Linuxilla (Digitoday)
Spiritual Black Dimensions

**Spiritual Black Dimensions** on Dimmu Borgirin vuonna 1999 julkaistu neljäs studioalbumi.

## Kappaleet
#
#
#
#
#
#
#
#
#
#

## Kokoonpano
* Shagrath – laulu
* Silenoz – kitara
* Astennu – soolokitara
* Tjodalv – rummut ja lyömäsoittimet
* Nagash – bassokitara
* Mustis – syntetisaattori, piano

## Arviot
* Allmusic: 
* Metalliluola: 7/10
* Soundi: 

## Lähteet

## Aiheesta muualla
* 
*
Alive in Torment

**Alive in Torment** on Dimmu Borgirin vuonna 2001 julkaistu EP.

## Kappaleet
#
#
#
#
#

## Kokoonpano
*Shagrath - laulu
*Silenoz - kitara
*Galder - soolokitara
*Nicholas Barker - rummut & lyömäsoittimet
*ICS Vortex - basso
*Mustis - syntetisaattorit & piano

## Lähteet

## Aiheesta muualla
* 
*
Martin Bryant

**Martin John Bryant** (s. 7. toukokuuta 1967) on australialainen spree killer, joka murhasi 35 ja haavoitti 23 ihmistä niin sanotussa ”Port Arthurin verilöylyssä” Tasmaniassa vuonna 28.–29.4.1996. Bryant tuomittiin 35 (teoreettista ja muodollista) elinkautiseen vankeusrangaistukseen sekä ylimääräiseen 1&nbsp;035 vuoden vankeusrangaistukseen eikä hänellä ole näillä näkymin vapautumisen mahdollisuutta. Tämä on harvinaista Australiassa, jossa suurimmalle osalle elinkautistuomiosta säädetään jokin aikaraja, jonka jälkeen on mahdollista hakea armahdusta.

## Tuomio ja vankeus

Bryant oli saanut useita uhkauksia muilta vangeilta. Oman turvallisuutensa vuoksi hänen annettiin suorittaa tuomionsa alkuvaiheet omassa sellissään eristyksessä muista. Bryant on vankeutensa aikana yrittänyt itsemurhaa ainakin kuusi kertaa.

Marraskuussa 2006 uutisoitiin, että Bryant oli siirretty Hobartin Wilfred Lopesin psykiatriseen yksikköön.

## Seuraukset
Bryantin tekojen jälkeen Australia sääti maailman tiukimmat aselait. Puoliautomaattiaseet kiellettiin kokonaan. 20 vuoden aikana viranomaisten haltuun tuli yli miljoona asetta, ja aseita omistavien kotitalouksien määrä puolittui. Aseilla tehdyt veriteot vähenivät Australiassa 20 vuodessa 72 prosentilla, 0,54 teosta sataatuhatta asukasta kohden 0,15 tekoon sataatuhatta asukasta kohden. Vuonna 2014 Australiassa tilastoitiin 238 murhaa, ja niistä vain 38 tehtiin ampuma-aseilla.

## Kuolonuhrit
Tiedossa olevat kuolonuhrit.

* **David ja Noelene Martin:**
** David Martin, 72
** Noelene Martin, 69
* **Historiallisen nähtävyyden verilöyly:**
** **Broad Arrow Cafe -ammuskelut:**
*** Moh Yee Ng, 48
*** Sou Leng Chung, 32
*** Kate Scott, 21
*** Anthony Nightingale, 48
*** Kevin Sharp, 68
*** Walter Bennett, 66
*** Raymond Sharp, 67 
*** Andrew Mills, 49 
*** Tony Kistan, 51
*** Sarah Loughton, 15
*** Mervyn Howard, 55
*** Mary Howard, 57 (Merwyn Howardin vaimo)
** **Lahjakaupan ammuskelut:**
*** Nicole Burgess, 17
*** Elizabeth Howard, 26
*** Dennis Lever, 53
*** Gwen Neander, 67
*** Jason Winter, 29 
*** Ronald Jary, 71
*** Peter Nash, 32
*** Pauline Masters, 49
** **Parkkipaikan ammuskelut:**
*** Royce Thompson, 59
*** Winifred Aplin, 58
*** Janette Quin, 50 
*** Elva Gaylard, 48
** **Kojun ammuskelut:**
*** Micacin perhe:
**** *Nanette Micac, 36*
**** *Madeline Micac, 3*
**** *Alannah Micac, 6*
** **Autokaappaus:**
*** Robert Salzmann, 58
*** Russell Pollard, 72
*** Mary Rose Nixon, 60
*** Helene Salzmann, 50 (Robert Salzmannin vaimo)
* **Palveluaseman ammuskelut:**
** Zoe Hall, 28
** Glenn Pears, 35 (kaapattiin ja pidettiin vankina; ammuttiin myöhemmin eri sijainnissa)

## Lähteet
Tk

**Tk** tarkoittaa seuraavia:
## Kielet
* 
* tätä kuuta, tämän kuun, tk., suomen kielen ajanilmaus

## Paikat ja alueet
* 
* Tervajoen rautatieasema, liikennepaikkalyhenne Tk, rautatieliikennepaikka

## Tiede
* 
* teologian kandidaatti, TK tai teol. kand., yliopistotutkinto

## Tekniikka
* Tk, käyttöliittymäkirjasto
* Tk, tavarajunakäyttöön tarkoitettu akselipainoltaan kevyt höyryveturi, rautatiekaluston kalustosarjatunnus
* Tk3, tavarajunakäyttöön tarkoitettu akselipainoltaan kevyt höyryveturi, rautatiekaluston kalustosarja
* tuulikaappi, TK, tila asunnossa

## Instituutiot
* terveyskeskus, tk., terveyspalveluja tarjoava laitos
* Tilastokeskus, TK, tilastotieteen asiantuntemusta tarjoava Suomen valtion laitos
* TK, "teekoo", tiedotuskomppania, sodanajan Puolustusvoimien propagandaosasto
*Taistelukoulu, TK, Puolustusvoimien upseerioppilaitos 1927–1992
* 
* Tiedekulma, Helsingin yliopiston tapahtumatila

## Musiikki
* Terveet Kädet, TK, suomalainen hardcore punk -yhtye
* Turmion Kätilöt, TK, suomalainen industrial metal -yhtye.

## Fiktio
* Telekineettinen mutantti
Korsteeni

**Korsteeni** on Suomen Höyrypursiseura ry:n vuosijulkaisu. Lehti oli alun perin mustavalkoinen, mutta vuosien mittaan se on saanut värilliset kannet ja värisivuja. Lehti toimitetaan kaikille Suomen Höyrypursiseura ry:n jäsenille ja lehden tilaajille. Tämän lisäksi lehteä voi ostaa Suomen Höyrypursiseuran verkkokaupasta, suurista kirjakaupoista sekä antikvariaateista, esimerkiksi Antikvariaatti Helmestä Lappeenrannasta. Lehden päätoimittaja on metsänhoitaja Esko Pakkanen.

Lehti sisältää höyrylaivoihin liittyviä uutisia, historiallisia artikkeleita, sanomalehtikatsauksia vanhoihin höyrylaiva-aiheisiin uutisiin, henkilökuvia, höyrylaivakirjallisuuden esittelyjä sekä tietenkin Suomen Höyrypursiseuran toimintaa kuluneen vuoden aikana.

Vuonna 2005 ilmestyi 20. numero, jonka painos oli 1&nbsp;550 kappaletta. Tässä numerossa uutisoitiin muun muassa paljon huomiota herättänyt höyrylaiva Heikki Peurasen uppoaminen ja laivan hyvin nopea kunnostaminen huippukuntoon tämän jälkeen.

Vuoden 2008 numero juhlisti 40 vuotta täyttänyttä Suomen Höyrypursiseuraa ja vajaa puolet lehden sisällöstä kertoi Höyrypursiseuran vaiheista näiden vuosien varrelta.

## Aiheesta muualla
*Suomen Höyrypursiseura ry
*Suomen Höyrypursiseura ry:n verkkokauppa
Hans Krebs (kenraali)

**Hans Krebs** (4. maaliskuuta 1898 Helmstedt – 1. toukokuuta 1945 Berliini) oli saksalainen jalkaväenkenraali ja Saksan maavoimien yleisesikunnan (Oberkommando des Heeres) viimeinen päällikkö.

Krebs palveli vapaaehtoisena armeijassa 1914. Hänet ylennettiin viimein luutnantiksi 1925. Ennen operaatio Barbarossaa hän palveli Moskovassa Saksan sotilasasiamiehenä. Krebs oli ammattiupseeri ja komensi useita Saksan armeijakunnista ennen kuin hänestä tuli yleisesikunnan päällikkö. Krebs oli 749:s rautaristin tammenlehvillä saanut sotilas. 

Sodan viimeisinä päivinä hän oli muun muassa Adolf Hitlerin testamentin todistaja sekä ensimmäinen Saksan johtajista, jonka maan hallitus valtuutti 1. toukokuuta 1945 neuvottelemaan antautumisesta. Neuvostokenraali Vasili Tšuikov ei kuitenkaan hyväksynyt mitään muuta kuin ehdottoman antautumisen. Krebs palasi johtajan bunkkeriin kertomaan asian Martin Bormannille ja Joseph Goebbelsille. Krebs ampui itsensä Führerbunkerissa juuri ennen Berliinin antautumista.

Vuonna 2004 valmistuneessa saksalaisessa elokuvassa *[[Perikato (elokuva)|Perikato]]* Krebsiä esitti Rolf Kanies.

## Lähteet

## Aiheesta muualla